Toshkentda aka o‘z ukasini pichoqlab qo‘ydi

Toshkentda o‘zaro janjal oqibatida aka o‘z ukasini pichoqlab qo‘ydi, deya xabar bermoqda IIV Jamoatchilik va ommaviy axborot vositalari bilan aloqalar boshqarmasi.

Hodisa 15-fevral kuni, soat 23:30 lar atrofida, Yashnobod tumanining Farg‘ona yo‘li ko‘chasida joylashgan uyda sodir bo‘lgan.
1972-yilda tug‘ilgan aka va 1976-yilda tug‘ilgan uka tanishining uyida o‘zaro janjallashib qolgan, oqibatda aka o‘z ukasining ko‘krak va bel qismlariga pichoq bilan urib, jarohat yetkazgan.
“Natijada jabrlanuvchi kasalxonaga yotqizilib, unga tibbiy yordam ko‘rsatilgan. Uning akasi esa ushlangan”, — deyiladi vazirlik axborotida.